**KRITÉRIÁ PRE VÝBER PROJEKTOV - HODNOTIACE KRITÉRIÁ**

pre hodnotenie žiadostí o NFP predložených v rámci

Integrovaného regionálneho operačného programu

**prioritná os 6**

**Technická pomoc IROP**

| **P.č.** | **Kritérium** | **Predmet hodnotenia** | **Typ kritéria** | **Hodno-tenie** | **Spôsob aplikácie hodnotiaceho kritéria** |
| --- | --- | --- | --- | --- | --- |
| **1.** | **Príspevok projektu k cieľom a výsledkom OP a prioritnej osi 6** | | | | |
| 1.1 | Súlad projektu s intervenčnou stratégiou operačného programu | Posudzuje sa súlad projektu s intervenčnou stratégiou pre oblasť technickej pomoci IROP, t.j. súlad s: a) príslušnými špecifickými cieľmi, b) očakávanými výsledkami, c) definovanými oprávnenými aktivitami. Na rozdiel od administratívneho overenia ide o hĺbkové posúdenie vecnej (obsahovej) stránky projektu z hľadiska jeho súladu so stratégiou IROP v danej oblasti. | vylučujúce | áno | Zameranie projektu je v súlade s intervenčnou stratégiou IROP v danej oblasti. |
| nie | Zameranie projektu nie je v súlade s intervenčnou stratégiou IROP v danej oblasti, resp. jeho súlad je iba v deklaratívnej rovine |
| **2.** | **Spôsob realizácie projektu** | | | | |
| 2.1 | Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | V rámci hodnotiaceho kritéria sa posudzujú nasledovné aspekty: a) či realizácia navrhovaného projektu rieši identifikované potreby (problémy) cieľových skupín, b) či je prostredníctvom realizácie navrhovaných hlavných aktivít projektu možné reálne predpokladať dosiahnutie deklarovaných cieľových hodnôt merateľných ukazovateľov projektu s prihliadnutím na previazanosť hlavných aktivít projektu na ciele a výsledky projektu (vnútorná logika projektu),  c) či zameranie projektu nepredstavuje duplicitu k už zrealizovaným aktivitám z prostriedkov technickej pomoci IROP.  Pozn.: v prípade, ak hodnotiteľ vyhodnotí niektorú z hlavných aktivít projektu ako nevhodnú, resp. neúčelnú (z titulu neexistencie logického prepojenia na východiskovú situáciu alebo ciele a výsledky projektu), určí výdavky na takúto aktivitu ako neoprávnené a zadefinuje potrebu príp. ďalších súvisiacich úprav projektu (napr. časový rámec realizácie aktivít projektu). | vylučujúce | áno | Projekt prispieva k riešeniu identifikovaných potrieb (problémov) cieľových skupín. Deklarované cieľové hodnoty všetkých merateľných ukazovateľov projektu sú stanovené realisticky s ohľadom na hlavné aktivity projektu a navrhovaný spôsob realizácie projektu. Projekt zohľadňuje a logicky nadväzuje na už realizované aktivity z prostriedkov technickej pomoci IROP (ak relevantné). |
| nie | Aktivity projektu vykazujú aspoň jeden z nasledovných závažných nedostatkov:  a) projekt neprispieva k riešeniu identifikovaných potrieb (problémov) cieľových skupín, b) deklarované cieľové hodnoty merateľných ukazovateľov projektu nie sú stanovené realisticky, resp. nie sú dosiahnuteľné prostredníctvom realizácie navrhovaných aktivít projektu, c) realizácia projektu je nevhodná, resp. neúčelná vo vzťahu k už realizovaným aktivitám z prostriedkov technickej pomoci IROP (ak relevantné). |
| 2.2. | Reálnosť aktivít projektu vo vzťahu k navrhovanému časovému harmonogramu projektu | Posudzuje sa reálnosť časového harmonogramu realizácie všetkých aktivít projektu (hlavných aj podporných). Predmetom hodnotenia je posúdenie, či etapizácia aktivít je: a) logická z hľadiska časovej následnosti realizácie aktivít projektu; b) realistická vo vzťahu k trvaniu jednotlivých aktivít a k ich výstupom (dodržanie lehôt schvaľovacích konaní, postupov, verejného obstarávania a pod). | vylučujúce | áno | Aktivity projektu sú logicky nadväzujúce a nastavené realisticky z hľadiska ich trvania. Časový harmonogram projektu je realistický z hľadiska dosiahnutia výstupov projektu. Časový harmonogram môže obsahovať formálne nedostatky, ktoré nemajú vplyv na dodržanie celkovej žiadateľom stanovenej dĺžky realizácie projektu a dosiahnutie výstupov projektu. |
| nie | Etapizácia projektu obsahuje aspoň jeden z nasledovných nedostatkov, ktorý môže mať vplyv na dodržanie celkovej žiadateľom stanovenej dĺžky realizácie projektu a/alebo ohrozenie dosiahnutia cieľa a výsledkov projektu:  a) obsahuje časovo nevhodne (nelogicky) nadväzujúce aktivity projektu, b) dĺžka realizácie aspoň jednej z aktivít projektu nerešpektuje predpismi stanovené lehoty realizácie (ak relevantné). |
| 2.3 | Vhodnosť a uskutočniteľnosť aktivít projektu z hľadiska navrhovaných postupov | Posudzuje sa vhodnosť a uskutočniteľnosť hlavných aktivít projektu z hľadiska navrhovaných postupov a riešení a z toho vyplývajúca: a) kvalitatívna úroveň výstupov projektu, b) využiteľnosť výsledkov projektu po ukončení realizácie projektu(ak relevantné), c) účinnosť a efektívnosť riešenia vo vzťahu k stanoveným cieľom a výsledkom projektu.  V rámci toho sa v závislosti od oblasti podpory v rámci technickej pomoci IROP posudzuje aj súlad navrhovaných aktivít z hľadiska organizačných postupov RO/SO (napr. vo vzťahu k obstarávaniu tovarov, prác a služieb, systému vzdelávania, pravidlám odmeňovania zamestnancov, realizácii informačných a komunikačných aktivít). | vylučujúce | áno | Spôsob realizácie hlavných aktivít projektu umožní pri navrhovaných postupoch/riešeniach dosiahnutie zodpovedajúcej (štandardnej) kvalitatívnej úrovne výstupov projektu, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné).  Navrhované riešenie je zároveň účinné a efektívne vo vzťahu k stanoveným cieľom a výsledkom projektu a dáva predpoklad pre využiteľnosť výsledkov projektu po ukončení realizácie projektu (ak relevantné). |
| nie | Spôsob realizácie hlavných aktivít projektu pri navrhovaných postupoch/riešeniach:  a) neumožní dosiahnuť stanovené výstupy projektu, resp. neumožní ich dosiahnutie na zodpovedajúcej kvalitatívnej úrovni, minimálne na úrovni kvalitatívnych štandardov vyplývajúcich z platných postupov, noriem, alebo metodík (ak relevantné), a/alebo  b) navrhované riešenie nie je vhodné z hľadiska využiteľnosti výsledkov projektu po ukončení realizácie projektu (ak relevantné),  c) navrhované riešenie nie je účinné a efektívne vo vzťahu k stanoveným cieľom a výsledkom projektu. |
| **3.** | **Administratívna a prevádzková kapacita žiadateľa** | | | | |
| 3.1 | Kapacita žiadateľa na riadenie projektu | Posudzuje sa administratívna kapacita žiadateľa na riadenie projektu v súlade s podmienkami definovanými v príslušnej riadiacej dokumentácii pre implementáciu projektov technickej pomoci v rámci IROP (administrácia projektu spolufinancovaného z EŠIF). V rámci toho sa posudzujú aj skúsenosti žiadateľa s riadením obdobných/porovnateľných projektov. Riadenie projektu môže byť zabezpečené internými kapacitami žiadateľa. | vylučujúce | áno | Administratívne kapacity žiadateľa na riadenie projektu podľa podmienok definovaných v príslušnej riadiacej dokumentácii pre implementáciu projektov v rámci IROP **sú dostatočné**. Žiadateľ má zabezpečené, resp. deklaruje zabezpečenie riadenia projektu: a) internými kapacitami primeranými rozsahu projektu, ktoré majú skúsenosti s riadením aspoň jedného obdobného/porovnateľného projektu.  b) externými kapacitami so skúsenosťami v oblasti riadenia obdobných/porovnateľných projektov ak relevantné, alebo |
| nie | Administratívne kapacity žiadateľa na riadenie projektu podľa podmienok definovaných v príslušnej riadiacej dokumentácii pre implementáciu projektov technickej pomoci v rámci IROP **sú nedostatočné** z hľadiska ich počtu a/alebo skúseností s riadením obdobných/porovnateľných projektov. |
| 3.2 | Kapacita žiadateľa na realizáciu projektu | Posudzuje sa kapacita žiadateľa na realizáciu projektu z hľadiska vecného zamerania projektu.  V rámci toho sa posudzuje, či žiadateľ disponuje dostatočnými administratívnymi kapacitami s potrebnou odbornou spôsobilosťou a know-how a potrebným materiálno-technickým zázemím pre realizáciu projektu v danej oblasti (ak relevantné). Realizácia projektu môže byť zabezpečená internými kapacitami žiadateľa alebo externými kapacitami, ktoré si žiadateľ na tento účel obstará. | vylučujúce | áno | Žiadateľ **disponuje** adekvátnym  materiálno-technickým zázemím a dostatočnými internými administratívnymi kapacitami s náležitou odbornou spôsobilosťou a know-how pre realizáciu projektu v danej oblasti, alebo má uvedené zázemie a kapacity zabezpečené prostredníctvom externého dodávateľa. |
| nie | Žiadateľ **nedisponuje** adekvátnym  materiálno-technickým zázemím a/alebo dostatočnými administratívnymi kapacitami s náležitou odbornou spôsobilosťou a know-how pre realizáciu projektu v danej oblasti a uvedené zázemie a kapacity nemá zabezpečené ani prostredníctvom externého dodávateľa. |
| **4.** | **Finančná a ekonomická stránka projektu** | | | | |
| 4.1 | Vecná oprávnenosť výdavkov projektu - obsahová oprávnenosť, účelnosť a účinnosť | Posudzuje sa, či sú žiadané výdavky projektu vecne (obsahovo) oprávnené v zmysle riadiacej dokumentácie IROP upravujúcej oblasť oprávnenosti výdavkov, resp. výzvy, či sú účelné z pohľadu dosahovania stanovených cieľov projektu (t.j. či sú potrebné/nevyhnutné na realizáciu aktivít projektu) a či spĺňajú zásadu účinnosti (t.j. plnenie stanovených cieľov a dosahovanie plánovaných výsledkov).  *Pozn.:*  *V prípade identifikácie neoprávnených výdavkov projektu sa v procese odborného hodnotenia výška celkových oprávnených výdavkov projektu adekvátne zníži.* | Vylučujúce kritérium | áno | 70% a viac finančnej hodnoty žiadateľom definovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| nie | Menej ako 70% finančnej hodnoty žiadateľom definovaných celkových oprávnených výdavkov projektu je vecne oprávnených (obsahová oprávnenosť, účelnosť a účinnosť). |
| 4.2 | Efektívnosť a hospodárnosť výdavkov projektu | Posudzuje sa, či navrhnuté výdavky projektu spĺňajú podmienku hospodárnosti a efektívnosti a či zodpovedajú obvyklým cenám v danom mieste a čase.  Uvedené sa overuje prostredníctvom stanovených benchmarkov (mernej investičnej náročnosti projektu) a/alebo finančných limitov, príp. zrealizovaného verejného obstarávania, vykonaného prieskumu trhu alebo ďalších nástrojov na overenie hospodárnosti a efektívnosti výdavkov (napr. znalecký posudok).  *Pozn.: V prípade benchmarkov (t.j. smerných ukazovateľov, ktoré sa vzťahujú na výstupy projektu) a finančných limitov (t.j. jednotkových cien, ktoré sa vzťahujú na konkrétne typy výdavkov, napr. informačná tabuľa), budú stanovené konkrétne hodnoty, ktoré budú pravidelne aktualizované podľa vývoja trhových cien.*  *V prípade prekročenia stanovených benchmarkov (alebo iných spôsobov overovania hospodárnosti a efektívnosti výdavkov viažucich sa na výstupy projektu) sa posúdi, či toto prekročenie zodpovedá navrhnutému riešeniu a sťaženým podmienkam realizácie projektu. To znamená, že výdavky nad referenčnú hodnotu benchmarku budú akceptovateľné ako oprávnené iba v odôvodnených objektívnych prípadoch vyplývajúcich zo stavebno-technických, technologických, prírodných, časových alebo iných špecifík. V prípade prekročenia stanovených finančných limitov, alebo v prípade konkrétnych výdavkov, ktoré budú nadhodnotené, budú tieto výdavky znížené a projekt nebude diskvalifikovaný.*  *Pri posudzovaní hospodárnosti a efektívnosti výdavkov projektu sa berie do úvahy výška výdavkov projektu po ich prípadnom znížení odborným hodnotiteľom.*  *Pozn.: pre objektívne posúdenie tohto kritéria bude v písomnom vyzvaní na predloženie žiadosti o NFP a v Príručke pre hodnotiteľa uvedený spôsob preukazovania a postup overovania hospodárnosti a efektívnosti výdavkov.* | vylučujúce | áno | Žiadané výdavky projektu sú hospodárne a efektívne a zodpovedajú obvyklým cenám v danom čase a mieste a spĺňajú cieľ minimalizácie nákladov pri dodržaní požadovanej kvality výstupov. |
| nie | Žiadané výdavky projektu nie sú hospodárne a efektívne, nezodpovedajú obvyklým cenám v danom čase a mieste, nespĺňajú cieľ minimalizácie nákladov pri dodržaní požadovanej kvality výstupov. |

**Sumarizačný prehľad hodnotiacich kritérií**

|  |  |  |  |
| --- | --- | --- | --- |
| Hodnotené oblasti | Hodnotiace kritériá | Typ kritéria | Hodnotenie/bodová škála |
| **1. Príspevok projektu k cieľom a výsledkom operačného programu a prioritnej osi** | 1.1 Súlad projektu s intervenčnou stratégiou operačného programu | Vylučovacie | áno/nie |
| **2. Spôsob realizácie projektu** | 2.1 Vhodnosť a prepojenosť navrhovaných aktivít projektu vo vzťahu k východiskovej situácii a k stanoveným cieľom a výsledkom projektu | Vylučovacie | áno/nie |
| 2.2 Reálnosť aktivít projektu vo vzťahu k navrhovanému časovému harmonogramu projektu | Vylučovacie | áno/nie |
| 2.3 Vhodnosť a uskutočniteľnosť aktivít projektu z hľadiska navrhovaných postupov | Vylučovacie | áno/nie |
| **3. Administratívna a prevádzková kapacita žiadateľa** | 3.1 Kapacita žiadateľa na riadenie projektu | Vylučovacie | áno/nie |
| 3.2 Kapacita žiadateľa na realizáciu projektu | Vylučovacie | áno/nie |
| **4. Finančná a ekonomická stránka projektu** | 4.1 Vecná oprávnenosť výdavkov projektu - obsahová oprávnenosť, účelnosť a účinnosť | Vylučovacie | áno/nie |
| 4.2 Efektívnosť a hospodárnosť výdavkov projektu | Vylučovacie | áno/nie |

**Na splnenie kritérií odborného hodnotenia je potrebné splniť (hodnotenie „áno“) všetky hodnotiace kritériá.**